Mens en hashring troede, den havde et sikkert, aflåst lager i Bolbro, besøgte politibetjente fra Fyns Politi stedet seks gange i november og december 2017 for at se, hvor meget hash, der var. Sidste gang beslaglagde politiet en taske med hash fra stedet.

Annonce

I et aflåst kælderrum på Bystævnevej i Bolbro gemt i en reol under en dyne havde hashhandlere en kuffert med en sportstaske indeni. I tasken befandt sig kilovis af hash beregnet til salg på Fyn. Hvad hashhandlerne ikke vidste, var at politiet seks gange i november og december 2017 i al hemmelighed ransagede kælderrummet og vejede de forskellige mængder hash i tasken. Det kom frem i Retten i Odense onsdag, hvor en 26-årig mand fra Vollsmose er tiltalt for at have organiseret salg af mindst 65,6 kg hash og 1,5 kg skunk i forening med andre.

Annonce

Dna-spor belaster tiltalt

Kælderrummet var låst af med en hængelås, men det hindrede ikke politifolkene, der med en dommerkendelse skaffede sig adgang uden beboeren vidste det. Denne mand er allerede blevet straffet med to år og tre måneders fængsel for sin rolle i omfattende hashhandel, som han delvist tilstod. Ifølge anklagemyndigheden var hans 26-årige kammerat også indblandet i handlen. I kælderrummet fandt betjentene også to poser med skunk, og på poserne er der fundet dna, som sandsynligvis stammer fra den tiltalte.

Annonce

Betjente rodede med vilje

Ved den sjette hemmelige ransagning besluttede betjentene at beslaglægge hashen i tasken. Det skete den 4. december om aftenen, hvor de tog 5,6 kg hash med fra stedet. De foregående gange havde betjentene sørget for at efterlade alt, som det var, men ved beslaglægningen blev der bevidst efterladt et rod i det lille rum. Det fik hashhandlerne til at ringe til hinanden, ligesom flere af personerne mødtes i kælderen og undersøgte låsen, da de opdagede, at hashen var væk. Politiet havde desuden sat et hemmeligt overvågningskamera op. På billederne kunne man ifølge anklageren se den tiltalte. En allerede dømt hashhandler vidnede tirsdag og medgav, at det lignede den tiltalte på billederne.

Annonce

Tiltalt for at true vidne